Pennsylvaniai Állami Egyetem

A Pennsylvaniai Állami Egyetem (angolul: Pennsylvania State University), röviden Penn State egy állami kutatóegyetem, amelynek campusai és intézményei egész Pennsylvaniában, az Egyesült Államokban találhatók. Az 1855-ben, Farmers' High School of Pennsylvania néven alapított Penn State-et nyolc évvel később, 1863-ban az állam első földtámogató egyetemévé (land-grant university) nevezték ki. Elsődleges campusa, a Penn State University Park, ahol több mint 40 000 hallgató tanul. A Penn State kiemelkedik az amerikai állami egyetemek közül, sok egyetemi rangsorban a világ 100 legjobb egyeteme között szerepel. Tagja az Amerikai Egyetemek Szövetségének (AAU). Az egyetemnek két jogi kara van: a Penn State Law és a Penn State Dickinson Law. Az orvostudományi kar Hersheyben található. Az egyetem 19 nemzetközösségi kampuszt és öt speciális missziós campust tart fenn Pennsylvania-szerte. Története Szervezetek A Penn State egy államhoz kötődő egyetem, és tagja a Pennsylvania Commonwealth System of Higher Education rendszerének. Ettől a szervezettől kap finanszírozást, és kuratóriumán keresztül kapcsolódik az államhoz, egyébként független, és nincs közvetlen állami ellenőrzés alatt. A 2006–2007-es pénzügyi évre az egyetem költségvetésének 9,7 százalékát kapta állami előirányzatokból, ami a legalacsonyabb a négy államilag kapcsolódó intézmény közül Pennsylvaniában. College-ok A Penn State-n tizennyolc college működik, ebből három a speciális missziós egyetemeken. A University Park-campus tizennégy különálló college-ra (másnéven karra), valamint a posztgraduális iskolára szerveződik: Az egyetem kuratóriuma 2007 januárjában megszavazta a nemzetközi ügyek iskolájának (chool of international affairss) létrehozását, az első osztályokat 2008 őszi szemeszterében vették fel. Az iskola a Penn State Law része. Oktatás Egyetemi felvételi A Penn State University Parkba való felvételt a Carnegie Felsőoktatási Intézmények Osztályozása "szelektívnek" minősíti. A Princeton Review 99-ből 90 pontot ad a Penn State University Park számára a felvételi szelektivitás értékelésére. 2023-ban 85 957 jelentkezés érkezett az egyetemre. A felvételi ajánlatot 46 605 jelentkezőre, azaz 54%-ra terjesztette ki a holisztikus felülvizsgálat után, amely magában foglalja a tanulmányi átlag, a teljesítmény és a felvételi teszteredmények átnézését is. 9040 felvett hallgató iratkozott be, ez az összes jelentkezők 14%-a. A Penn State-en a gólyák 8%-a esik ki az első évben, és 85%-a hat éven belül diplomát szerez. Rangsorok A Világegyetemek Akadémiai Rangsora 2020-ra Penn State-et az egyetemek között a 101. és 150. közé, országosan pedig a 42. és 56. közé sorolta. A US News & World Report szerint az egyetem a nemzeti egyetemek között holtversenyben a 63., az állami iskolák között pedig a 23. helyen áll az Egyesült Államokban 2021-ben. Sport Jegyzetek Fordítás Ez a szócikk részben vagy egészben a Pennsylvania State University című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Dunaway, Wayland Fuller. A Pennsylvanaia State College története (1946) online Irodalom Leon J. Stout, Craig Zabel, Gabriel Welsh: This Is Penn State: An Insider’s Guide to the University Park Campus. Pennsylvania State University Press, University Park 2005, ISBN 0-271-02720-7 További információk Hivatalos weboldal Penn State Athletics website